प्लेऑफ में पहुंचने वाली पहली टीम, गुजरात को 55 रन से हराया
MI-W vs GG-W WPL 2023: Match LIVE Score Update; Follow  Mumbai Indians VS Gujarat Giants, Women's Premier League 2023- Latest Photos and Video Updates on Dainik Bhaskar. विमेंस प्रीमियर लीग (WPL) में आज मुंबई इंडियस और गुजरात जायंट्स के बीच मुकाबला खेला जाएगा। ब्रेबोर्न स्टेडियम में मैच शाम 7:30 बजे से शुरू होगा
मुंबई इंडियंस ने विमेंस प्रीमियर लीग (WPL) के प्लेऑफ के लिए क्वालिफाई कर लिया है। टीम ने लीग में लगातार 5वीं जीत दर्ज की। मंगलवार को मुंबई की टीम ने गुजरात जायंट्स को 55 रनों से हराया है।
बतौर होस्ट खेल रही मुंबई की टीम ने अपने सभी 5 मुकाबले जीते हैं। वह पॉइंट टेबल में सबसे ज्यादा 10 अंक लेकर टॉप पोजिशन पर है।
मुंबई के ब्रेबोर्न स्टेडियम में गुजरात ने टॉस जीतकर फील्डिंग करने का फैसला लिया। टॉस हारकर बैटिंग करने उतरी मुंबई की टीम ने 20 ओवर में 8 विकेट पर 162 रन बनाए। जवाब में गुजरात की बल्लेबाज 20 ओवर में 9 विकेट पर 107 रन ही बना सकीं।
सबसे पहले ग्राफिक में देखिए स्कोरब्रीफ
ये रहीं मैच विनर्स
ऐसे गिरा गुजरात का पहला विकेट
यहां से देखिए मुंबई इंडियंस की पारी...
पहले ओवर में गिरा मैथ्यूज का विकेट 
टॉस हारकर पहले बैटिंग करने उतरी मुंबई ने पहले ही ओवर में हेली मैथ्यूज का विकेट गंवा दिया। उन्हें एश्ले गार्डनर ने कैच आउट कराया। उनके बाद नैटली सीवर और यस्तिका भाटिया ने पावरप्ले में और विकेट नहीं जाने दिया। 6 ओवरों के बाद टीम ने एक विकेट के नुकसान पर 43 रन बनाए।
ऐसे गिरे मुंबई के विकेट... 
गुजरात ने डंकली, सदरलैंड को शामिल किया
गुजरात जायंट्स की कप्तान स्नेह राणा ने टीम में 2 बदलाव किए हैं। लौरा वॉल्वार्ट की जगह सोफिया डंकली और जॉर्जिया वेयरहम की जगह एनाबेल सदरलैंड को टीम में शामिल किया। वहीं मुंबई की कप्तान हरमनप्रीत कौर ने अपनी टीम में कोई बदलाव नहीं किए।
फोटोज में देखें मैच का हाल...
यहां दोनों टीमों की प्लेइंग-11...
गुजरात जायंट्स: स्नेह राणा (कप्तान), सोफिया डंकली, हरलीन देओल, सब्बिनेनी मेघना, सुष्मा वर्मा (विकेटकीपर), दयालन हेमलता, तनुजा कंवर, एनाबेल सदरलैंड, मानसी जोशी, एश्ले गार्डनर और किम गार्थ।
मुंबई इंडियंस: हरमनप्रीत कौर (कप्तान), यस्तिका भाटिया (विकेटकीपर), हेली मैथ्यूज, नैटली सीवर ब्रंट, अमीलिया केर, हुमायरा काजी, धरा गुज्जर, इजाबेल वॉन्ग, अमनजोत कौर, जींतिमनी कलिता और साइका इशाक।